
GADLA ABUNA ABAKERAZUN 


SEU 


ACTA SANCTI ABAKERAZU SN. 


EDIDIT 


KAROLUS CONTI ROSSINI 


Legitur in historia regis Zar'a Ya qob: « Paucos post 
dies, Stephanitae (— daqiqa Estifa, filii vel discipuli 
Estifa seu Estifünos) surrexerunt, qui dicebant: Domi- 
nam nostram Mariam et crucem [ilii eius non veneramur. 
Quapropter rex eos coram se convocavit, de eorum sen- 
tentiis interrogavit et cum magistris ipsius disputare iussit : 
eosdem vicit et ignominia affecit. Pravum autem ingenium 
huius rei causa non dimiserunt. lum rex, universo chri- 
stiano populo et peregrinis qui Hierosolymis venerant con- 
vocatis, de illis iudicium ferri iussit. Iudicium ediderunt, 
ut unusquisque cruciatibus poenas lueret. Tum eis nares 
et linguas amputaverunt, saxisque eos lapidaverunt, se- 
cunda feria mensis yakatit (ian.-febr. 1454) ». De hae- 
reticis Stephanitarum opinionibus disseruit ipse rex Zar'a 
Ya'qob in libro Mashafa Berhàn, quem proxime, an- 
nuente Deo, evulgaturi sumus, nec non in libro Mashafa 
Milad, qui praesertim in Iudaeos et in Stephanitas scriptus 
est. Recentissima, ni fallor, de Stephanitis mentio occurrit 


ÁRBpEH. — B. — XXIY. 1 

in commentariis Francisci Alvarez de Lusitanica legatione 
(A. D. 1520-27) ad Presbyterum lohannem (ed. Ulissy- 
pone, 1889, p. 49, v. 12): « Ex hac monastica regula, 
altera egressa est, Estefarruz (— Estifanos) vocata. Isti 
mali esse et haereticas opiniones sequi, ex. gr. crucem 
non adorare, putantur. Ipsi cruces componunt quas clerici 
et monachi omnes in manu, laici ad pectus ferunt; sed 
unam tantum crucem, illam nempe super quam Christus 
passus est, adorandam esse ducunt, et ceteras ab ipsis 
vel ab aliis confectas precibus colendas non esse existi- 
mant, quia hominum manibus factae sunt. Alias haere- 
ticas opiniones proferunt et sequuntur ». 

Stephanitae multa de sua doctrina nec non de clariori- 
bus viris sectae (cfr. pp. 9. 15, 19, 31, 36 etc.) scripserunt. 
Omnia autem deperdita videntur, praeter Acta monachi 
Abakerazun. 

Abakerazun. e familia Degnu stirpis Madabay, in Na- 
'eder. prope Aksum, sub annum Domini 1390 ortum ha- 
buit. Monasticam disciplinam primum in Dabra Hayguemze 
(Tamben). dein in Dabra Quayasa apud abbatem Samu'el 
professus est; sub annum 1409 opiniones monachi Esti- 
fanos amplexus est. Cum autem Estifanos, in vincula 
coniectus, in terra Agbara, ultra flumen lXasam, mortuus 
esset, ipse omnium huius viri asseclarum princeps evasit. 
et sectatores in exilio, in persecutione, in dispersione con- 
silio sustinuit et rexit, perpetuo fuga salutem petere et in 
montium latebris se abdere coactus. Annis gravatus, Ae- 
thiopia universa ad iudicium coram Domino evocata, sub 
annum 1471 mortuus est. 

De nomine, aetate, patria auctoris huius documenti ni- 

hil aperte traditum est; liquet tamen eum monachum Ti- 
grensem, Stephanitam, et Abakerazun discipulum fuisse, 
qui statim post magistri mortem libellum composuit. 

Acta in uno tantum codice ad nos pervenerunt, nempe 
n' 174 collectionis d'Abbadie. Manuscriptus ipso Antonio 
d'Abbadie iubente ab apographo exaratus est, fortasse in 
Gundagundi, in finibus orientalibus provinciae Agame, in 
praeruptis saltibus Dancaliam versus, quo Stephanitae saepe 
refugia invenisse videntur. A mendis haud immunis est; 
nonnulla tamen, v. gr. frequens usurpatio q« pro qa, anta 
pro anta et huius generis alia, amanuensis dialecto adscri- 


benda videntur. Hic illic textum restituere vix possibile est. 


Lutetiae Parisiorum, kalend. Iun. wDpcaccix. 

GADLA TAKLA HAWARYAT 


ACTA SANCTI TAKLA. HAWARYAT 


KAROLUS CONTI ROSSINI 


Monachus Takla Iawarvat, e loco Enar'et dicto in 
provincia Sawü oriundus, in Dabra Libünos monachatum 
professus est. Pe quidem vera, eius Acta vanis narratio- 
nibus redundant; nonnulla tamen notatu digna referunt, 
inter alia quae de christianae fidel evulgatione apud gentes 
Falas$a, seu Aethiopiae Iudaeos, traduntur. Quae de ma- 
eicis artificiis et de Maqawazay hariolis enarrantur, oppor- 
tunum magnique momenti commentarium videntur in librum 
Mashafa Berhan, a rege Zar'a Ya qob conscriptum. 

Huius regis, eiusque successoris Ba'eda Maryam tempo- 
ribus Takla Iawaryat floruisse putamus. Secundum Acta, 
monachus Endreyas in abbatem coenobi Dabra Libanos 
electus est, cum Takla IHawaryat adhuc puer esset; atque 
Endreyas hoe munus Zar'a Ya'qob regnante accepisse 
scimus. Sabbati observantia celebratur, et quidem sine 
perturbatione peracta etiam inter Dabra Libanos asseclas 
fuisse videtur; quod post leges a rege Zar'a Ya'qob sub 
annum 1450 latas accidit: de Yohannes Sewur, Dabra 
Libanos magistro, qui, rege Zar'a Ya qob iubente, interfectus 


AETH. — B. — XXIV. 5 

esse putatur ob suam in sabbati observantiam oppositio- 
nem, et qui post Yohannes Kama, ante Endreyas munus 
acceperat, Acta silent. Takla Hawaryat regiones Sallamt, 
Semen et Wagara pacifico itinere visitare potuit; has autem 
regiones a rege Yeshaq subiectas, primis regis Zar'a Ya'qob 
annis discessisse, et iterum regis Ba'ela Maryam tempore 
subiectas esse compertum habemus!. Denique, codex e quo 
Acta eruimus saeculo xv tribuendus est. 

Auctoris Actorum nomen patriamque ignoramus. Disci- 
pulus fuit monachi Takla Hawarvat. Hunc puer in Wagara 
sequebatur; ei usque ad supremum diem in coenobio Mugar 
adfuit, Nonnulla, et saepius quidem futiliora, ipso Takla 
Hawaryat enarrante refert; aliquando testes, a quibus acce- 
pit. nominat; complura propriis oculis auribusque se vi- 
disse et audivisse testatur. 

Acta in uno codice nobis nota sunt, nempe ms. d'Abbadie 
n. 62. Constat folis 44; sed cum codice n. 62 colligatus 
fuit, et glutinatoris inscitia foliorum ordo perturbatus est. 
Folia enim quae numeris 9-44 designanda erant signata 
sunt 170-206. quasi pertinerent ad codicem n. 62, et 
praeposita fuerunt folus 1-8, quae nunc ad libri finem 


reponuntur. 
Le Raincy, mense augusto. anno MDCCCCVII. 
! De successione abbatum monasterii Dabra Libanos, et de gente 


Falasa in saeculo xv, cfr. quae scripsimus in Appunti ed. osservazioni 
sui re Zague e Takla Haymanot, Romae, 1895, p. 38 et 12-13. 

